system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Leordeni, Mureș?
assistant
Leordeni este un sat în comuna Gheorghe Doja din județul Mureș, Transilvania, România.

Istoric 
Prima mențiune scrisă a satului datează din anul 1332, sub numele de Villa Laurencii. Documente scrise, din timpul domniei principelui Gabriel Bethlen, afirmă că locuitorii satului au fost secui liberi. Localitatea a fost jefuită de trupele lui Basta în anul 1601.

Pe Harta Iosefină a Transilvaniei din 1769-1773 (Sectio 142), localitatea a apărut sub numele de „Lőrintzfalva”.

Biserica reformată 
Parohia din satul Leordeni a devenit independentă în anul 1621. Biserica reformată actuală a fost construită în locul vechiului lăcaș de cult în anul 1894.

Obiectiv memorial 
Cimitirul Eroilor Români din Al Doilea Război Mondial, amplasat în curtea Bisericii Reformate-Calvine, a fost amenajat în 1944 și restaurat în 1987. În acest cimitir sunt înhumați 37 eroi cunoscuți și 6 eroi necunoscuți.

Galerie de imagini

Note

Vezi și
 Biserica reformată din Leordeni
 Lista monumentelor istorice din județul Mureș

Leordeni, Gheorghe Doja